Михаило Мирон
Михаило Мирон је био српски пјесник и драмски писац. Рођен је у Пјешивци, Столац, 25. новембар 1879. Умро је у Сарајеву 16. априла 1964.

Биографија 
Потиче из фамилије Пичета. Име је сам касније промијенио у Мирон. 
Гимназију похађа и завршава у Мостару. На Бечком универзитету од 1905, студира филозофију и класичну филологију гдје брани докторску тезу Платон и Шопенхауер (1910). Послије Првог свјетског рата објављује двије збирке пјесама "Заратустрин рат", 1921. и "Романија", 1923. Написао је расправу Платон и Шопенхауер, 1923, којом је и докторирао на Бечком универзитету. Сарађује у Гајрету, уредника А. Хифзи Бјелевца, Народу Пере Слијепчевића, те је сарадник СПКД Просвјета.
Мироново дјело Старина Новак изведено је у Народном позоришту у Сарајеву 27. 11. 1927. године. 27.11.1930. изведен је Миронов Херцег Стјепан, а трагикомедија Ловци, играна је на сцени Сарајевског позоришта 12. 12. 1935. године. 
Радио је као професор у Тузли и Сарајеву до 1941, када је пензионисан.

Књижевни рад 
Књижевним радом почео се бавити веома рано. Као ученик објављује пјесме од 1902. у Босанској вили, Срђу, Српском књижевном гласнику, затим у Књижевној критици, на челу с Боривојем Јевтићем, часопису који је на извјестан начин настављао традиције Младе Босне. Био је члан Групе сарајевских књижевника, са Исаком Самоковлијом, Јованом Палавестром, Боривојем Јевтићем, Марком Марковићем, Хамидом Диздаром и другима.

Драмска дјела 
 Старина Новак
 Херцег Стјепан 
 Арслан-бег (1925)
 Стјепан Томашевић, посљедњи краљ босански 
 Сократ 
 Ловци (трагикомедија)

Види још 
 Драма
 Писац
 Сарајево
 Српски писци

Референце

Литература 
 Мирон, Михајло, Изабрана дјела НИРО „Задругар“ Сарајево 1985.
 Лешић, Јосип, Народно позориште Сарајево 1921 – 1971,Штампа НИП Форум, Нови Сад, 1971

Рођени 1879.
Умрли 1964.
Сточани
Српски песници
Српски књижевници из Босне и Херцеговине